Diari Oficial de la Generalitat Valenciana


Sumari del DOGV 3744, del 08-05-2000 (2000/2837)

Notificació de la resolució del recurs ordinari amb el número de referència interna R-811/1997.
-----------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2837


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-811/1997. [2000/2837]
  
De conformitat amb el que estableix l'article 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar al senyor Rafael Penades González, carrer del Mestre Rodrigo, 12-12ª (46622 València) la resolució del recurs ordinari amb el número de ref. interna R-811/1997.
  
Resolució.
  
Examinat el recurs ordinari formulat pel senyor Rafael Penades González contra la resolució del Servei Territorial d'Arquitectura i Habitatge de València, en l'expedient relatiu a la sol·licitud de visat i d'ajudes econòmiques directes per a l'adquisició protegida d'un habitatge a preu taxat núm. 46/1T/3633/1996/250.
  
Antecedents de fet
  
Primer. L'interessat, que adquireix un habitatge de protecció oficial en segona o posterior transmissió, a través d'escriptura de compravenda de data 11 de setembre de 1996, presentà en el Servei Territorial d'Arquitectura i Habitatge de València sol·licitud de visat i d'ajudes econòmiques directes el dia 30 d'octubre d'aquell any.
  
Segon. A la vista de la documentació aportada i d'acord amb el que estableix l'article 24.2.B) del Reial Decret 2.190/1995, de 30 de desembre, el Servei Territorial dicta resolució denegatòria del visat i d'ajudes econòmiques sol·licitades per estimar que l'interessat s'ha subrogat en el préstec hipotecari que gravava l'habitatge adquirit, i del qual era titular el venedor sense que aquest últim haja cancel·lat el préstec.
  
Tercer. Contra aquesta resolució l'interessat interposa recurs ordinari dins del termini i en la forma escaient, amb les al·legacions que consten en aquest i als quals ens remetem per tal de ser breus.
  
Fonaments de dret
  
Primer. Aquesta Direcció General es competent per a la resolució d'aquest recurs ordinari, tant pel que disposa l'article 114 i 116 de la Llei 30/1992 de 26 de novembre de RJAP i PAC, com pel que estableix el Decret 85/1999, de 30 de juliol, del Govern Valencià (DOGV núm. 3.551, de 2 d'agost).
  
Segon. El que disposen els articles 107, 110, 114, 115 i 116 de la LRJAP i PAC, quant a l'admissió i tramitació del recurs ordinari
  
Tercer. De conformitat amb el que estableix l'article 24.2.b) del RD 2.190/1995, de 30 de desembre, serà requisit imprescindible, per a accedir a les ajudes econòmiques directes, que si el venedor haguera rebut préstec qualificat per a l'habitatge que es transmet, el cancel·le prèviament a la concessió del préstec a l'adquirent.
  
Quart. En el cas que ens ocupa, examinada la documentació que hi ha en l'expedient es comprova:
  
1. Que el sol·licitant ha adquirit un habitatge de protecció oficial en segona o posterior transmissió per mitjà d'escriptura de compravenda de data 11 de setembre de 1996.
  
2. Que l'adquirent acredita en l'escriptura pública de compravenda aportada a l'expedient, haver-se subrogat en la condició de deutor en el préstec qualificat, que grava l'habitatge adquirit i del qual era titular el venedor, sense que aquest últim haja cancel·lat el préstec.
  
En conseqüència, a la vista del que s'ha actuat, no desvirtuant el que addueix el recurrent el contingut de la resolució impugnada, procedeix confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Rafael Penades González contra la resolució del Servei Territorial d'Arquitectura i Habitatge de València, de data 8 d'octubre de 1997, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la seua notificació, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercitar qualsevol altre recurs que estime oportú.
  
València, 2 de novembre de 1999.- El director general d'Arquitectura i Habitatge: José María García Zarco.